CELEX: 32017D0729
Language: sk
Date: 2017-04-20 00:00:00
Title: Vykonávacie rozhodnutie Komisie (EÚ) 2017/729 z 20. apríla 2017 týkajúce sa žiadosti Chorvátskej republiky o výnimku v súlade s článkom 9 ods. 4 smernice Rady 98/41/ES o registrácii osôb na palubách osobných lodí plávajúcich do prístavov alebo z prístavov členských štátov Spoločenstva [oznámené pod číslom C(2017) 2437]

25.4.2017   
            
            
               SK
            
            
               Úradný vestník Európskej únie
            
            
               L 107/35
            
         VYKONÁVACIE ROZHODNUTIE KOMISIE (EÚ) 2017/729
   z 20. apríla 2017
   týkajúce sa žiadosti Chorvátskej republiky o výnimku v súlade s článkom 9 ods. 4 smernice Rady 98/41/ES o registrácii osôb na palubách osobných lodí plávajúcich do prístavov alebo z prístavov členských štátov Spoločenstva
   
      
         [oznámené pod číslom C(2017) 2437]
      
   
   (Iba chorvátske znenie je autentické)
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na smernicu Rady 98/41/ES z 18. júna 1998 o registrácii osôb na palubách osobných lodí plávajúcich do prístavov alebo z prístavov členských štátov Spoločenstva (1), a najmä na jej článok 9 ods. 4,
   keďže:
   
               (1)
            
            
               Cieľom smernice 98/41/ES je zvýšiť bezpečnosť cestujúcich a posádky na palubách osobných lodí, ako aj zlepšiť možnosti ich záchrany a zabezpečiť, aby boli pátracie a záchranné akcie, ako aj riešenie následkov nehôd účinnejšie.
            
         
               (2)
            
            
               V článku 5 ods. 1 smernice 98/41/ES sa vyžaduje, aby sa v prípade všetkých osobných lodí, ktoré opúšťajú prístav nachádzajúci sa v členskom štáte s cieľom uskutočniť plavbu dlhšiu než dvadsať míľ od miesta odchodu, zaznamenávali určité informácie.
            
         
               (3)
            
            
               Ustanovenie článku 9 ods. 4 smernice 98/41/ES členským štátom umožňuje požiadať Komisiu o výnimku z tejto požiadavky.
            
         
               (4)
            
            
               Listom z 3. septembra 2015 Chorvátska republika zaslala Komisii žiadosť o výnimku z požiadavky na zaznamenávanie informácií uvedených v článku 5 ods. 1 smernice 98/41/ES o osobách na palube všetkých osobných lodí plaviacich sa na viacerých trasách okolo chorvátskych ostrovov.
            
         
               (5)
            
            
               Komisia požiadala 20. októbra 2015 Chorvátsku republiku o ďalšie informácie, aby mohla posúdiť žiadosť. Dňa 18. mája 2016 Chorvátska republika zaslala odpoveď a upravila svoju žiadosť o výnimku, pokiaľ ide o tieto trasy: trasy Zadar – Ist a Zadar – Olib na trajektovej linke Zadar – Premuda / Mali Lošinj, trasy Split – Hvar, Hvar – Prigradica a Hvar – Korčula na vysokorýchlostnej linke Korčula – (Prigradica) – Hvar – Split, trasy Zadar – Ist a Zapuntel – Zadar na vysokorýchlostnej linke Ist – Molat – Zadar, trasa Split – Bol na vysokorýchlostnej linke Jelsa – Bol – Split, trasa Split – Hvar na vysokorýchlostnej linke Split – (Milna) – Hvar, trasa Split – Hvar na vysokorýchlostnej linke Lastovo – Vela Luka – Hvar – Split, trasa Rijeka – Rab na vysokorýchlostnej linke Novalja – Rab – Rijeka, trasa Split – Vela Luka na trajektovej linke Lastovo – Vela Luka – Split, trasa Split – Stari Grad na trajektovej linke Split – Stari Grad, trasa Vis – Split na trajektovej linke Vis – Split, trasy Mali Lošinj – Cres a Cres – Rijeka na vysokorýchlostnej linke Mali Lošinj – Ilovik – Susak – Unije – Martinšćica – Cres – Rijeka; trasa Premuda – Zadar na vysokorýchlostnej linke Olib – Silba – Premuda – Zadar, trasy Vis – Split a Hvar – Split na vysokorýchlostnej linke Vis – Hvar – Split, trasy Dubrovnik – Sobra a Korčula – Lastovo na vysokorýchlostnej linke Dubrovnik – Šipanska luka – Sobra – Polače – Korčula – Lastovo.
            
         
               (6)
            
            
               Komisia s pomocou agentúry EMSA posúdila žiadosť o výnimku na základe informácií, ktoré mala k dispozícii.
            
         
               (7)
            
            
               Chorvátska republika poskytla tieto informácie: 1. ročná pravdepodobnosť, že charakteristická výška vlny presiahne na určených trasách dva metre, je nižšia ako 10 %, 2. plavidlá, na ktoré by sa výnimka vzťahovala, vykonávajú pravidelnú prepravu, 3. prvoradým účelom prepravy je zabezpečenie obvyklého pravidelného spojenia s odľahlými oblasťami, 4. v morských oblastiach, v ktorých sa osobné lode plavia, je zabezpečená pobrežná navigačná služba, spoľahlivá služba predpovede počasia, ako aj primerané a dostatočné pátracie a záchranné zariadenia, 5. chýba potrebná infraštruktúra a zariadenia v prístavoch, ktoré by umožnili viesť evidenciu údajov pasažierov tak, aby ju bolo možné zosúladiť s cestovným poriadkom a zosynchronizovať s pozemnou dopravou a 6. žiadosť o výnimku sa bude vzťahovať na všetkých prepravcov plaviacich sa na určených trasách.
            
         
               (8)
            
            
               Z konečného výsledku posúdenia vyplýva, že všetky podmienky na schválenie výnimky sú splnené.
            
         
               (9)
            
            
               Opatrenia stanovené v tomto rozhodnutí sú v súlade so stanoviskom Výboru pre bezpečnosť na mori a pre zabránenie znečisťovania z lodí,
            
         PRIJALA TOTO ROZHODNUTIE:
   Článok 1
   Týmto sa schvaľuje žiadosť Chorvátskej republiky o výnimku podľa článku 9 ods. 4 smernice 98/41/ES týkajúcu sa zaznamenávania všetkých informácií uvedených v článku 5 ods. 1 uvedenej smernice o osobách na palube všetkých osobných lodí v pravidelnej preprave na ďalej uvedených trasách (vrátane spätnej prepravy):
   
               1.
            
            
               trasy Zadar – Ist a Zadar – Olib na trajektovej linke Zadar – Premuda / Mali Lošinj;
            
         
               2.
            
            
               trasy Split – Hvar, Hvar – Prigradica a Hvar – Korčula na vysokorýchlostnej linke Korčula – (Prigradica) – Hvar – Split;
            
         
               3.
            
            
               trasy Zadar – Ist a Zapuntel – Zadar na vysokorýchlostnej linke Ist – Molat – Zadar;
            
         
               4.
            
            
               trasa Split – Bol na vysokorýchlostnej linke Jelsa – Bol – Split;
            
         
               5.
            
            
               trasa Split – Hvar na vysokorýchlostnej linke Split – (Milna) – Hvar;
            
         
               6.
            
            
               trasa Split – Hvar na vysokorýchlostnej linke Lastovo – Vela Luka – Hvar – Split;
            
         
               7.
            
            
               trasa Rijeka – Rab na vysokorýchlostnej linke Novalja – Rab – Rijeka;
            
         
               8.
            
            
               trasa Split – Vela Luka na trajektovej linke Lastovo – Vela Luka – Split;
            
         
               9.
            
            
               trasa Split – Stari Grad na trajektovej linke Split – Stari Grad;
            
         
               10.
            
            
               trasa Vis – Split na trajektovej linke Vis – Split;
            
         
               11.
            
            
               trasy Mali Lošinj – Cres a Cres – Rijeka na vysokorýchlostnej linke Mali Lošinj – Ilovik – Susak – Unije – Martinšćica – Cres – Rijeka;
            
         
               12.
            
            
               trasa Premuda – Zadar na vysokorýchlostnej linke Olib – Silba – Premuda – Zadar;
            
         
               13.
            
            
               trasy Vis – Split a Hvar – Split na vysokorýchlostnej linke Vis – Hvar – Split;
            
         
               14.
            
            
               trasy Dubrovnik – Sobra a Korčula – Lastovo na vysokorýchlostnej linke Dubrovnik – Šipanska luka – Sobra – Polače – Korčula – Lastovo.
            
         Článok 2
   Toto rozhodnutie je určené Chorvátskej republike.
   
      V Bruseli 20. apríla 2017
      
         
            Za Komisiu
         
         Violeta BULC
         
            členka Komisie
         
      
   
   
      (1)  Ú. v. ES L 188, 2.7.1998, s. 35.